D’acompañamientu a los pueblos indíxenes organizaos. Pensamientu, sentimientu y fuercia.
#000002
Qué futuru suañamos y qué camín garrar.
#000003
Acompañamientu a los pueblos indíxenes nel so camín de reconstitución territorial, política, económica y cultural identitaria de los pueblos orixinarios indíxenes, enmarcaos nos valores d’equilibriu cola Madre Tierra / Pachamama / Ñuke Mapu; basáu nel respetu de la diversidá plurinacional d’Abya Yala; a partir del reconocimientu y exerciciu de los drechos coleutivos como pueblos; n’alianza colos movimientos sociales; pa la tresformación de los Estaos uninacionales n’Estados plurinacionales, sociedaes interculturales; y la superación de toa forma d’esplotación, opresión y esclusión.
#000004
Apoyu y deprendimientu de les alternatives pal bon vivir (allin kawsay en quechua, sumaq tamaña n’aymara, intro fuil moguen en mapudugun-mapuche); que revaloriza los principios de la cosmovisión indíxena; qu’exerce los drechos coleutivos no territorial, político, cultural y espiritual; qu’impulsa la integración del movimientu indíxena d’Abya Yala; que desarrolla aliances con tolos sectores sociales escluyíos ya inflúi nos procesos internacionales dende los drechos de los pueblos.
Defensa de la tierra, territorios y unidá cola Madre Naturaleza.
#000005
– Respetu a la soberanía de los países andino-amazónicos énte la ofensiva neocolonial del imperiu y respetu a l’autonomía de los pueblos indíxenes y comunidaes.
#000015
– Afondar nes estratexes y promoción de capacidaes pal desarrollu con identidá.
#000019
– Fortalecimientu de los nuesos propios sistemes de producción ya intercambiu de los pueblos indíxenes; de desarrollu con identidá y la nuesa rellación colos sitios sagraos y recursos naturales.
#000025
– Reestructuración de la Iniciativa d’Integración Rexonal Suramericana (IIRSA). Reorientación basada na consulta y consentimientu previu, llibre ya informáu, de los pueblos y la ciudadanía, onde se garantice la integridá ya intanxibilidá territorial de los pueblos.
#000027
– Que les exes multimodales de la IIRSA que traviesen Suramérica con programes de conexón per carretera, enerxética, hidrovíes, comunicacional, nun acaben favoreciendo namás a los capitales esportadores; y que s’eviten los impautos del treslláu de poblaciones, etnocidiu de pueblos n’aisllamientu voluntariu, destruición d’usos productivos llocales y degradación de la Madre Naturaleza.
#000028
– Construyir “poder comunitariu” a partir de la reafirmación de los valores d’identidá y la formación política ya ideolóxica de lideralgos, qu’incluyan a la infancia, mocedá, muyeres y adultos mayores.
#000035
– Rescatar, revalorizar, estudiar, sistematizar, socializar y difundir les esperiencies d’exerciciu d’autogobiernu de les comunidaes y pueblos indíxenes.
#000036
– Desarrollu de la conceición de l’autodeterminación indíxena, n’harmonía col respetu a la unidá na diversidá de los movimientos sociales.
#000038
– Convocatoria d’asamblees constituyentes con representantes de los ayllus, comunidaes y organizaciones sociales, superando la corrupción del sistema de partíos y eleutoral tradicional.
#000039
– Na crisis actual del sistema neolliberal, afitar los procesos de cambéu estatales, con polítiques a favor de les demandes de los pueblos indíxenes y otros sectores de la sociedá.
#000040
– Construyir respaldu políticu a nivel nacional y rexonal pa garantizar nel plazu llargu los procesos de cambéu nacionales, dende los espacios d’articulación de los pueblos indíxenes y la sociedá.
#000041
– Sensibilización d’otros sectores sociales pa implicalos nes lluches indíxenes; superando los estereotipos sobre los pueblos indixenes y afirmando’l reconocimientu a la so credibilidá. Nueves constituciones polítiques d’Estaos plurinacionales, ellaboraes cola participación de la representación indíxena y popular nacional.
#000042
– Dar prioridá nes axendes polítiques nacionales a les demandes de los pueblos indíxenes y otros sectores sociales, reforzando aliances con gremios, sindicatos, instituciones solidaries y otros sectores de la sociedá civil.
#000046
– Construyir poder de los pueblos y comunidaes, reafirmando valores d’identidá y la formación política ya ideolóxica, y de lideralgos qu’incluyan a la infancia, la mocedá, muyeres y hermanos mayores.
#000048
– Polítiques públiques y d’Estáu efeutivamente interculturales. Que s’ellaboren y apliquen basándose na plurinacionalidá y que s’amolden a les particularidaes culturales.
#000050
– Que los idiomes sían oficiales y que los valores, espiritualidaes y demás práutiques culturales, se respeten nos ministerios, centros policiales, xulgaos, escueles, hospitales y cualquier otru espaciu públicu.
#000051
– Paz nes fronteres y dende les escueles. Riquir currículos educativos comunes nos países, que recuperen los valores d’hermandá y de drechos de los pueblos indíxenes fronterizos.
#000053
– Construcción de programes y proyeutos políticos de los pueblos orixinarios indíxenes pal desarrollu d’Estaos plurinacionales y sociedaes interculturales.
#000054
– Motivar y encabezar la construcción de propuestes pa tolos sectores sociales, non solo pal movimientu indíxena. Establecer criterios d’alianza con otros sectores sociales en cata de la construcción de propuestes de país, de sociedá y de gobiernu.
#000056
– Entamar un bloque políticu programáticu que desarrolle propuestes, programes y polítiques indíxenes de tresformación social con visión d’Abya Yala, a partir de les iniciatives de les organizaciones nacionales correspondientes y del interdeprendizaxe ente elles. Plantegamientu de los Drechos Coleutivos de los Pueblos Indíxenes.
#000058
– Demandar la voluntá política estatal p’aplicar el Conveniu 169-OIT. Que la consulta, territorialidá, desarrollu propiu, educación y salú interculturales, ente otros de los principios, tean percima de los grupos de poder. Esto implica l’adecuación intercultural de les lleis nacionales específiques pa esi Conveniu; asina como la ratificación nos demás países que nun lo fexeren. Desarrollu de la llibre determinación de los pueblos orixinarios indíxenes, de la so autoafirmación coleutiva, autonomía na so organización y gobiernu, per aciu de contratos sociales nacionales nuevos.
#000066
– Difundir l’oxetivu políticu d’autodeterminación de les naciones orixinaries, espardiendo les esperiencies vivíes y visibilizando la situación de los pueblos indíxenes.
#000067
– Refugar les formes hexemóniques nes dinámiques organizatives. Vixencia de los drechos a la diferencia cultural, identidá, salú intercultural, medicina indíxena, padremuñu intelectual y demás drechos coleutivos.
#000070
– Recuperación y socialización de los conocimientos, sabiduríes, teunoloxíes indíxenes, ensin les falcatrúes del pensamientu colonial occidental. Nesi sen, fortalecer a los mayores y vieyos, da-yos espaciu nos procesos y organizaciones, y promover universidaes indíxenes.
#000071
– Impulsu a los demás drechos coleutivos y consuetudinarios: llibre determinación, autoafirmación y continuidá como pueblos. Autonomía nes formes propies d’organización y gobiernu. Exerciciu de la medicina tradicional. Consulta y consentimientu na ellaboración de lleis y pa la esplotación de recursos naturales.
#000073
– Construcción d’un sistema xurídicu cola participación dende los pueblos indíxenes. Reconstitución de les autoridaes orixinaries según cada pueblu indíxena, respetando la diversidá.
#000074
– Formación y capacitación de cabezaleros y autoridaes indíxenes, muyeres, mocedá, neños y hermanos mayores, nel interior y como parte de les propies lluches y aiciones.
#000075
– Promover les universidaes indíxenes interculturales que formen profesionales y téunicos indíxenes especializaos y cola cosmovisión de los pueblos.
#000077
– Fortalecer los programes estatales d’educación intercultural billingüe.
#000078
– Afitar les organizaciones de base y el procesu d’unidá indíxena en cada país, pa superar que ñazan organizaciones anexes a les polítiques sociales de los gobiernos que desarrollen paternalismu y divisionismu.
#000082
– Promover l’autofinanciamientu de les organizaciones. De mano trabayando con proyeutos énte la cooperación internacional, pero incentivando dende les bases l’autofinanciamientu.
#000083
– Apoyu a la constitución d’un sistema d’información y comunicación propiu, qu’incluya la radio y la televisión, a partir d’asentar les esperiencies de les organizaciones indíxenes en cada país. Qu’incluyan redes comunicacionales indíxenes, con profesionales identificaos colos pueblos indíxenes orixinarios, pa comprometelos cola causa, con trabayos voluntarios, ayuda profesional y otros espacios permanentes de rellación.
#000084
– Desarrollar la llexitimidá y les alternatives na influyencia política internacional del movimientu indíxena (un pensamientu namás, un sentimientu namás, una fuercia namás). Afrontar los diversos procesos internacionales de cooptación y división dirixencial inducíos dende l’esterior del movimientu indíxena.
#000086
– Énte’l divisionismu y paralelismu inducíu dende los gobiernos, afondar na mayor interllocución de les organizaciones indíxenes col Estáu y la sociedá, desarrollando propuestes de diversos temes nacionales y llocales, que les asitien y consoliden.
#000088
– Nun permitir que la representación de los pueblos y organizaciones indíxenes la sustituyan otres entidaes; nin que los cabezaleros o dirixentes los reemplacen téunicos a la hora de les decisiones.
#000092
– Socialización de la Declaración Universal de Drechos de los Pueblos Indíxenes nes comunidaes y organizaciones indíxenes llocales, nacionales ya internacionales.
#000093
– Non criminalización de les demandes indíxenes y desmilitarización de los nuesos territorios.
#000094
(Nun van arrincar los nuesos raigaños... Vamos volver y vamos ser millones).
Aliances y campañes pola desmilitarización y non criminalización de la defensa de drechos de los pueblos indíxenes.
#000095
– Promover la cohesión organizativa indíxena y buscar aliances con otros gremios y/o sectores de la sociedá civil pa frenar la represión, criminalización y militarización, y denunciala delantre los organismos internacionales.
#000096
– Superar la promoción (escueles, autoridaes, medios) del enfrentamientu nes fronteres y el non respetu a la unidá ente pueblos indíxenes tresfronterizos. Promover currículos educativos comunes que recuperen valores d’hermandá y de drechos ente esos pueblos.
#000097
– La integración ente pueblos y ente Estaos nun pue interrumpila o camudala la presencia de bases militares en territorios indíxenes. La paz y la integración en zones fronterices esixe aplicar los convenios internacionales, como’l nu 169-OIT (pueblos tresfronterizos), el de los Trabayadores Emigrantes (ONX-1990) y sobre Tráficu de Seres Humanos (nu 49-OIT). Documentación de casos y sensibilización nel interior de les organizaciones y opinión pública internacional.
#000098
– Documentar los casos de la criminalización de les lluches, en particular los qu’asoceden en Colombia y Chile pola so mayor gravedá.
#000099
– Promover el respetu a les formes ancestrales de vixilancia, seguridá y alministración de xusticia.
#000100
– Unidá y solidaridá rexonal activa como respuesta a les polítiques represives y de criminalización de la llucha indíxena.
#000102
– Miradoriu internacional y misión diplomática indíxena pa denunciar y detener la criminalización y represión.
#000103
– Sensibilización de la opinión pública y cooperación internacional pa entamar misiones d’auditoría independiente sobre les denuncies de represión y criminalización señalaes.
#000104